কোকৰাঝাৰৰ চেণ্ট্ৰেল ইনষ্টিটিউট অব টেকন'লজীয়ে ইনষ্টিটিউট (চি আই টি)খনৰ প্ৰায় ১৬ জন ছিনিয়ৰ ছাত্ৰক এটা ষান্মাষিকৰ বাবে বহিষ্কৃত কৰে। ইতিমধ্যে ছাত্ৰ কেইজনে ইনষ্টিটিউটখনৰ জুৱাহালু দৈমালু ছাত্ৰনিৱাসো ত্যাগ কৰিছে।
বিটিএডি এলেকাৰ কোকৰাঝাৰস্থিত চি আই টিৰ কৰ্তৃপক্ষই জনোৱা মতে বিভিন্ন সূত্ৰৰ পৰা পোৱা খবৰ অনুসৰি আৰু পিছত ৰেগিং প্ৰতিৰোধ কমিটি আৰু ৰেগিং প্ৰতিৰোধ বাহিনীয়ে সত্যাসত্য নিৰূপণ কৰি এই বহিষ্কৃত ছাত্ৰকেইজন চি আই টিৰ জুৱাহালু দৈমালু ছাত্ৰ নিৱাসত ১ আগষ্টৰ সন্ধিয়া ৰেগিং কাৰ্যৰ সৈতে জড়িত থকা বুলি জানিব পাৰে।
বহিষ্কৃত ছাত্ৰ কেইজন হ'ল ক্ৰমে মৃদ্যুতপল লাহোৰ, ধ্ৰুৱজ্যোতি বৰা, বিশ্বজিৎ দাস, বিৰাজ দীপ ফুকন, শ্বেখৰ বসুমতাৰী, ধনজিৎ দৈমাৰী, অনুপম ৰাজবংশী, ধনজিৎ বৰ্মন, অনুপজ্যোতি বৰো, দিপাংকৰ দলে, দেবুব্ৰত গগৈ, নিলছন দৈমাৰী, দিপাংকৰ ডেকা, গৌৰভ শ্যাম, অশ্বিম ৰাভা আৰু জৱাহৰ জ্যোতি দলে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
